
ΑΠΟΦΑΣΕΙΣ 

Αριθμ. απόφ. 94/57/24 -04-2018 

Έγκριση του Κανονισμού του Προγράμματος Με¬ 
ταπτυχιακών Σπουδών με τίτλο «Δίκαιο των Επι¬ 
χειρήσεων και Εργατικό Δίκαιο» του Τμήματος 
Νομικής της Νομικής Σχολής του Δημοκρίτειου 
Πανεπιστημίου Θράκης. 

Η ΣΥΓΚΛΗΤΟΣ ΤΟΥ ΔΗΜΟΚΡΙΤΕΙΟΥ 
ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

1 .Την αριθμ. πρωτ. ΔΠΘ/ΣΥΓΚ/25072/969/16-01-20Ί 7 
απόφαση Συγκλήτου του Δ.Π.Θ., αναφορικά με τον ορι¬ 
σμό «Αναπληρωτών Πρύτανη - Μεταβίβαση αρμοδι¬ 
οτήτων Πρύτανη - Αναπλήρωση Πρύτανη» (ΦΕΚ 327/ 
08.02.2017, τ.Β'). 

2. Τις διατάξεις του άρθρου 45, παρ. 1 του ν. 4485/2017 
(ΦΕΚ 114/4-8-2017,τ.Α'), η οποία τροποποιήθηκε μετηνπαρ. 
3 του άρθρου 42 του ν. 452Ί/20Ί 8 (ΦΕΚ 38/02-03-20Ί 8, τ.Α') 
σύμφωνα με τις οποίες «Με απόφαση της Συνέλευσης 
του Τμήματος καταρτίζεται ο Κανονισμός Μεταπτυχια¬ 
κών Σπουδών του Τμήματος κάθε Π.Μ.Σ., ο οποίος εγκρί- 
νεται από τη Σύγκλητο, δημοσιεύεται στην Εφημερίδα 
της Κυβερνήσεως, αναρτάται στο διαδικτυακό τόπο του 
Ιδρύματος και κοινοποιείται στο Υπουργείο Παιδείας, 
Έρευνας και Θρησκευμάτων». 

3. Τις διατάξεις του άρθρου 85, παρ. 6, εδ. β του ν. 4485/ 
2017 (ΦΕΚ 114/4-8-2017, τ.Α'), σύμφωνα με τις οποίες «Τα 
ΑΕΙ οφείλουν, μέσα σε προθεσμία έξι (6) μηνών από την 
έναρξη ισχύος του παρόντος νόμου,... να καταρτίσουν 
και να δημοσιεύσουν τους Κανονισμούς του άρθρου 45». 

4. Τις διατάξεις του ν. 4009/20Ί Ί (Α' Ί 95) «Δομή, λει¬ 
τουργία, διασφάλιση της ποιότητας των σπουδών και 
διεθνοποίηση των ανωτάτων εκπαιδευτικών ιδρυμάτων» 
όπως τροποποιήθηκε και ισχύει. 

5. Τις διατάξεις του ν. 3374/2005 (Α' Ί 89) «Διασφάλιση 
της ποιότητας στην ανώτατη εκπαίδευση. Σύστημα με¬ 
ταφοράς και συσσώρευσης πιστωτικών μονάδων - Πα¬ 
ράρτημα Διπλώματος», όπως τροποποιήθηκε και ισχύει. 

6. Τ ις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα κ υβερνητικά όργανα» 
που κυρώθηκε με το άρθρο Ί του π.δ. 63/2005 (Α'98). 


7. Την απόφαση της Συνέλευσης του Τμήματος Νο¬ 
μικής στην αρ. 250/28-02-20Ί8 συνεδρίασή της και το 
απόσπασμα πρακτικού αυτής. 

8. Την απόφαση της Συγκλήτου συνεδρίαση 93/57/ 
24-04-2018 (ΦΕΚ 2055/07-06-2018/τ.Β') με την οποία 
εγκρίθηκε η ίδρυση του Προγράμματος Μεταπτυχιακών 
Σπουδών με τίτλο: «Δίκαιο των Επιχειρήσεων και Εργα¬ 
τικό Δίκαιο» του Τμήματος Νομικής του Δημοκρίτειου 
Πανεπιστημίου Θράκης σε εφαρμογή του ν.4485/20Ί7 
(ΦΕΚ 114 Α'), όπως τροποποιήθηκε και ισχύει. 

9. Τη με αριθ. 4/35/19-04-2018 εισήγηση της Επιτροπής 
Μεταπτυχιακών Σπουδών του Δ.Π.Θ. και το απόσπασμα 
πρακτικού αυτής. 

10. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του προϋπο¬ 
λογισμού του ιδρύματος, αποφασίζουμε: 

ΕΓΚΡΙΣΗ ΤΟΥ ΚΑΝΟΝΙΣΜΟΥ ΤΟΥ ΠΡΟΓΡΑΜΜΑΤΟΣ 
ΜΕΤΑΠΤΥΧΙΑΚΩΝ ΣΠΟΥΔΩΝ ΜΕ ΤΙΤΛΟ: «ΔΙΚΑΙΟ ΤΩΝ 
ΕΠΙΧΕΙΡΗΣΕΩΝ ΚΑΙ ΕΡΓΑΤΙΚΟ ΔΙΚΑΙΟ» ΤΟΥ ΤΜΗΜΑΤΟΣ 
ΝΟΜΙΚΗΣΤΗΣ ΝΟΜΙΚΗΣ ΣΧΟΛΗΣΤΟΥΔΗΜΟΚΡΙΤΕΙΟΥ 
ΠΑΝΕΠΙΣΤΗΜΙΟΥ ΘΡΑΚΗΣ. 

Άρθρο 1 

Σκοπός Προγράμματος 

Ί.Το Πρόγραμμα Μεταπτυχιακών Σπουδών «ΔΙΚΑΙΟ 
ΤΩΝ ΕΠΙΧΕΙΡΗΣΕΩΝ και ΕΡΓΑΤΙΚΟ ΔΙΚΑΙΟ» του Τμήματος 
Νομικής της Νομικής Σχολής του Δ.Π.Θ. αποσκοπεί στην 
ανάπτυξη της μεταπτυχιακής έρευνας και διδασκαλίας 
και στην απόκτηση αντίστοιχης εμπειρίας στα επιστημο¬ 
νικά πεδία του Δικαίου των Επιχειρήσεων και Εμπορικού 
Δικαίου εν γένει και του Εργατικού Δικαίου. Ειδικότερα, 
αποβλέπει στην παροχή εξειδικευμένης γνώσης σε ανα¬ 
βαθμισμένες, υψηλού επιπέδου μεταπτυχιακές σπουδές, 
στην προώθηση της επιστήμης και της έρευνας στα εν 
λόγω επιστημονικά πεδία, στην υποστήριξη νέων εξειδι- 
κευμένων επιστημόνων και στην προσέλκυση φοιτητών 
με ιδιαίτερο ενδιαφέρον στα ανωτέρω επιστημονικά πε¬ 
δία και από χώρες της αλλοδαπής. 

2.Το Π.Μ.Σ. απονέμει Μεταπτυχιακό Δίπλωμα Ειδίκευ¬ 
σης (Μ.Δ.Ε.) με τον τίτλο «ΔΙΚΑΙΟ ΤΩΝ ΕΠΙΧΕΙΡΗΣΕΩΝ και 
ΕΡΓΑΤΙΚΟ ΔΙΚΑΙΟ» με έμφαση στις ακόλουθες επιστημο¬ 
νικές ειδικεύσεις: 

α) στο Εταιρικό Δίκαιο και Δίκαιο Αφερεγγυότητας, 

β) στο Οικονομικό Δίκαιο, 

γ) στο Εργατικό Δίκαιο. 

Άρθρο 2 

Διάρθρωση - Χρονική Διάρκεια 

Το Πρόγραμμα Μεταπτυχιακών Σπουδών, με τίτλο: 
«ΔΙΚΑΙΟΤΩΝ ΕΠΙΧΕΙΡΗΣΕΩΝ και ΕΡΓΑΤΙΚΟ ΔΙΚΑΙΟ» έχει 
διάρκεια τεσσάρων (4) εξαμήνων. Περιλαμβάνει: (α) έναν 
κύκλο υποχρεωτικής φοίτησης, διάρκειας τριών (3) εξα¬ 
μήνων, ο οποίος περιλαμβάνει τον κύκλο θεωρητικών 
μαθημάτων και εφαρμογών και (β) την εκπόνηση και την 
προφορική υποστήριξη Μεταπτυχιακής Διπλωματικής 
Εργασίας στο τέταρτο εξάμηνο. 

Άρθρο 3 

Όργανα του Μεταπτυχιακού Προγράμματος 

1. Η εποπτεία και ο συντονισμός του προγράμματος 
ανήκει στη Συντονιστική Επιτροπή Μεταπτυχιακών 
Σπουδών (Σ. Ε.) του Προγράμματος Μεταπτυχιακών 
Σπουδών (Π.Μ.Σ.), η οποία ορίζεται από τη Συνέλευση 
του Τμήματος. Οι αποφάσεις της Σ.Ε. λαμβάνονται με 
πλειοψηφία, συγκαλείται δε αυτή από τον Διευθυντή του 
Π.Μ.Σ. ή από δύο από τα μέλη της. Η Σ.Ε. παρακολουθεί 
και ελέγχει την πορεία των σπουδών κάθε μεταπτυχι¬ 
ακού φοιτητή. Κατά το χρονικό διάστημα μεταξύ των 
συνεδριάσεων της Συνέλευσης του Τμήματος, άκρως 
επείγοντα ζητήματα αρμοδιότητας της μπορούν να απο- 
φασίζονται από την Σ.Ε. του Π.Μ.Σ. 

2. Για την εκτέλεση του προγράμματος ορίζεται Διευ¬ 
θυντής του Προγράμματος Μεταπτυχιακών Σπουδών, 
ο οποίος είναι μέλος της Σ.Ε. και εκλέγεται, όπως και ο 
αναπληρωτής του, από τη Συνέλευση του Τμήματος. 
Ο Διευθυντής του Π.Μ.Σ. είναι μέλος Δ.Ε.Π. της πρώτης 
βαθμίδας ή της βαθμίδας του αναπληρωτή καθηγητή, εί¬ 
ναι δε του ιδίου ή συναφούς αντικειμένου με το αντικείμε¬ 
νο του Π.Μ.Σ. και εισηγείται στη Συνέλευση του Τμήματος 
κάθε θέμα που αφορά στην αποτελεσματική λειτουργία 
του Π.Μ.Σ., σύμφωνα με όσα ορίζονται στον νόμο και τον 
παρόντα Κανονισμό Μεταπτυχιακών Σπουδών. 

3. Ανώτατο όργανο είναι η Συνέλευση του Τμήματος. 

Άρθρο 4 

Αριθμός Εισακτέων 

Ο αριθμός εισακτέων στο πρόγραμμα ορίζεται κατ' 
ανώτατο όριο στους είκοσι (20) ανά έτος. Στο Π.Μ.Σ. γί¬ 
νονται δεκτοί καθ' υπέρβαση του ανωτάτου ορίου του 
αριθμού των εισακτέων δικαστικοί ή εισαγγελικοί λει¬ 
τουργοί κατ'ανώτατο όριο εννέα (9). 

Επιπλέον ο μέγιστος αριθμός μεταπτυχιακών φοιτη- 
τών/τριών ανά διδάσκοντα του Π.Μ.Σ. ανέρχεται σε 1,5 
(20/13), ενώ ο μέγιστος αριθμός μεταπτυχιακών φοιτη- 
τών/τριων του Τμήματος σε σχέση με τον αριθμό των 
προπτυχιακών φοιτητών/τριών του είναι 0,2 (395/2.020) 
και σε σχέση με τον αριθμό των διδασκόντων του Τμή¬ 
ματος Νομικής είναι 4,4 (395/90) (άρθρο 45 παρ. 1 β του 
ν. 4485/2017). 

Άρθρο 5 

Κριτήρια και Διαδικασία Επιλογής Υποψηφίων 

1. Στο Π.Μ.Σ. «ΔΙΚΑΙΟ ΤΩΝ ΕΠΙΧΕΙΡΗΣΕΩΝ και ΕΡΓΑ¬ 
ΤΙΚΟ ΔΙΚΑΙΟ» γίνονται δεκτοί πτυχιούχοι των Νομικών 
Τμημάτων των Νομικών Σχολών ή αναγνωρισμένων Νο¬ 


μικών Σχολών ομοταγών Ιδρυμάτων της αλλοδαπής 1 
μετά από απόφαση της Συνέλευσης του Τμήματος. 

2. Για να εγγράφει κάποιος στο Πρόγραμμα Μεταπτυχι¬ 
ακών Σπουδών «ΔΙΚΑΙΟΤΩΝ ΕΠΙΧΕΙΡΗΣΕΩΝ και ΕΡΓΑΤΙ¬ 
ΚΟ ΔΙΚΑΙΟ»(Μεταπτυχιακό Δίπλωμα Ειδίκευσης) πρέπει 
να επιτύχει σε γραπτές εισαγωγικές εξετάσεις σε τρία (3) 
μαθήματα, δύο υποχρεωτικά και ένα επιλογής ως εξής: 

3. α) Για την επιστημονική ειδίκευση του Εταιρικού Δι¬ 
καίου και Δικαίου Αφερεγγυότητας: (α) στο μάθημα των 
Εμπορικών Εταιριών, (β) στο μάθημα του Πτωχευτικού 
Δικαίου και (γ) κατ'επιλογή (ί) στο μάθημα του Δικαίου του 
Ανταγωνισμού ή (π) στο μάθημα του Δικαίου Προστασίας 
του καταναλωτή ή (πί) στο Ατομικό Εργατικό Δίκαιο. 

β) Για την επιστημονική ειδίκευση του Οικονομικού 
Δικαίου: (α) στο μάθημα του Δικαίου του Ανταγωνισμού, 
(β) στο μάθημα του Δικαίου Προστασίας του Κατανα¬ 
λωτή και, κατ'επιλογή, (ί) στο μάθημα του Δικαίου των 
Εμπορικών Εταιριών ή (π) στο Πτωχευτικό Δίκαιο ή (πί) 
στο Ατομικό Εργατικό Δίκαιο, 

γ) Για την επιστημονική ειδίκευση του Εργατικού Δικαί¬ 
ου: (α) στο μάθημα του Ατομικού Εργατικού Δικαίου, (β) 
στο μάθημα του Συλλογικού Εργατικού Δικαίου και, κατ' 
επιλογή (ί) στο Δίκαιο των Εμπορικών Εταιριών ή (π) στο 
Πτωχευτικό Δίκαιο ή (πί) στο Δίκαιο του Ανταγωνισμού. 
Ο αριθμός και το είδος των εξεταζόμενων μαθημάτων 
επιτρέπεται να τροποποιηθούν με απόφαση της Συνέλευ¬ 
σης του Τμήματος, μετά από εισήγηση της Σ.Ε., η οποία 
θα δημοσιοποιείται μέχρι τα μέσα Ιουλίου κάθε έτους. 
Με την ίδια απόφαση ορίζεται και ο ανώτατος αριθμός 
εισακτέων, ο οποίος δεν μπορεί να υπερβαίνει τους (20) 
με επιφύλαξη εισαγωγής υπεράριθμων φοιτητών. 

4.0 υποψήφιος θα πρέπει να γνωρίζει μια ξένη γλώσ¬ 
σα (αγγλική, γαλλική ή γερμανική). Η γνώση της ξένης 
γλώσσας αποδεικνύεται από την υποβολή οικείου κατά 
περίπτωση τίτλου σπουδών της γλώσσας ή από γραπτή 
εξέταση, ή από την προσκόμιση μεταπτυχιακού τίτλου 
σπουδών για τη χορήγηση του οποίου προϋποτίθεται η 
εκπόνηση διπλωματικής εργασίας σε μία από τις ανωτέ¬ 
ρω ξένες γλώσσες. Η επάρκεια του τυχόν υποβαλλόμε¬ 
νου τίτλου σπουδών κρίνεται από την Επιτροπή Εξέτα¬ 
σης των υποψηφίων μεταπτυχιακών φοιτητών. 

5. Η Συνέλευση του Τμήματος συγκροτεί Επιτροπή Εξέ¬ 
τασης των υποψηφίων μεταπτυχιακών φοιτητών, μετά 
από πρόταση του Διευθυντή του Π.Μ.Σ. Τα γραπτά των 
υποψηφίων του κάθε μαθήματος βαθμολογούνται από 
δύο μέλη ΔΕΠ του Τομέα Δικαίου των Επιχειρήσεων και 
Εργασιακού Δικαίου, οι οποίοι μαζί με έναν αναπληρωμα¬ 
τικό εξεταστή, που είναι επίσης μέλος ΔΕΠ του ίδιου Το- 
μέα, αποτελούν τα μέλη της Ε πιτροπής Εξέτασης που συ- 

1 Τίτλοι σπουδών Ιδρυμάτων της αλλοδαπής θα πρέπει να 
συνοδεύονται από την Πράξη του ΔΟΑΤΑΠ, περί αναγνωρίσεως 
της ισοτιμίας και της αντιστοιχίας, εφόσον πρόκειται για τίτλο πρώ¬ 
του επιπέδου και περί αναγνωρίσεως ισοτιμίας για τους τίτλους 
των λοιπών επιπέδων σπουδών. Για την υποβολή της αιτήσεως 
επιλογής για το Π.Μ.Σ. αρκεί, ελλείψει της πράξεως, η κατάθεση 
βεβαιώσεως της σχετικής αιτήσεως προς το ΔΟΑΤΑΠ, με την υπο¬ 
χρέωση της καταθέσεως και της πράξεως για την εγγραφή του 
υποψηφίου στο Π.Μ.Σ. 

γκρότησε η Συνέλευση του Τμήματος. Οι δύο εξεταστές 
βαθμολογούν ισότιμα. Για την ξένη γλώσσα, εξεταστής 
είναι ένα μέλος ΔΕΠ του Τμήματος το οποίο αποτελεί 
μέλος της Επιτροπής Εξέτασης ή ένας διδάσκαλος της 
οικείας γλώσσας που υπηρετεί στο ΔΠΘ, που ορίζεται 
από τη Συνέλευση του Τμήματος. 

6. Οι αιτήσεις των ενδιαφερομένων υποβάλλονται 
στη Γραμματεία του Τμήματος κατά το πρώτο δεκαπεν¬ 
θήμερο του Σεπτεμβρίου κάθε έτους και αναφέρουν 
την επιστημονική κατεύθυνση και τα μαθήματα στα 
οποία επιθυμεί να εξετασθεί ο υποψήφιος. Οι εξετάσεις 
διενεργούνται κατά το δεύτερο δεκαπενθήμερο του 
Σεπτεμβρίου κάθε έτους και η διδασκαλία άρχεται το 
αργότερο το πρώτο δεκαπενθήμερο του Οκτωβρίου 
εκάστου έτους εκτός εάν υπάρξει αντίθετη απόφαση 
της Συνέλευσης του Τ μήματος. 

7. Με απόφαση της Συνέλευσης του Τ μήματος πέραν 
του αριθμού εισακτέων, μπορούν να εγγράφονται ως 
υπεράριθμοι δικαστικοί ή εισαγγελικοί λειτουργοί. Τον 
ακριβή αριθμό για κάθε κατεύθυνση ορίζει η Συνέλευση 
του Τμήματος μετά από εισήγηση τηςΣ.Ε. 

8. Κριτήρια επιλογής για την εγγραφή στο Πρόγραμμα, 
με αντίστοιχα ποσοστά αξιολόγησης είναι τα ακόλουθα: 

8.1. Η επιτυχής σύμφωνα με τα οριζόμενα ανωτέρω, 
συμμετοχή στις εισαγωγικές εξετάσεις με ποσοστό 
αξιολόγησης στο συνολικό βαθμό αξιολόγησης 50%. 
Θεωρείται ότι πέτυχε στις εισαγωγικές εξετάσεις του 
Προγράμματος Μεταπτυχιακών Σπουδών ο υποψήφι¬ 
ος, όταν το άθροισμα των βαθμών των δύο εξεταστών 
στο κάθε μάθημα που εξετάστηκε είναι τουλάχιστον 10, 
στη βαθμολογική κλίμακα από ένα έως δέκα (1-10), και 
ο υποβληθείς τίτλος σπουδών του ξένης γλώσσας έχει 
κριθεί επαρκής ή, μετά από τη συμμετοχή του στην γρα¬ 
πτή εξέταση της παρ. 4 του παρόντος άρθρου, η γνώση 
της ξένης γλώσσας έχει κριθεί επαρκής. 

8.2.0 βαθμός πτυχίου με ποσοστό αξιολόγησης 20% 
και ο μέσος όρος των βαθμών που έλαβε ο υποψήφιος 
στα μαθήματα του Τομέα Δικαίου των Επιχειρήσεων και 
Εργασιακού Δικαίου κατά τη διάρκεια των προπτυχιακών 
του σπουδών, με ποσοστό αξιολόγησης 30%. 

8.3. Οι δικαστικοί ή εισαγγελικοί λειτουργοί, οι οποίοι 
μπορούν να εγγράφονται ως υπεράριθμοι(έως εννέα 
κατά ανώτατο όριο) γίνονται δεκτοί χωρίς εξετάσεις, 
εφόσον αποδεδειγμένα γνωρίζουν μία από τις ξένες 
γλώσσες που αριθμούνται ανωτέρω. Για την επιλογή 
τους, εάν ο αριθμός των ενδιαφερομένων υπερβαίνει 
τον ορισθέντα αριθμό, λαμβάνονται υπόψη η γνώση πε¬ 
ρισσοτέρων της μίας ξένων γλωσσών και η δημοσίευση 
επιστημονικών εργασιών. 

9. Η επιλογή των εισακτέων γίνεται, για κάθε επιστημο¬ 
νική ειδίκευση, κατ'αναλογία των συ μ μετασχόντων στις 
εξετάσεις και βάσει πίνακα αξιολόγησης καταρτιζόμενο 
από την Επιτροπή Εξέτασης των υποψηφίων, σύμφωνα 
με τις διατάξεις του παρόντος άρθρου. Εάν ο αριθμός 
των επιτυχόντων σε μία επιστημονική ειδίκευση είναι 
μικρότερος του αναλογούντος, κατά τα ανωτέρω, οι κε¬ 
νές θέσεις καταλαμβάνονται από επιτυχόντες των άλλων 
δύο ειδικεύσεων, βάσει του πίνακα αξιολόγησης. Ο πίνα¬ 


κας των επιτυχόντων επικυρώνεται σε κάθε περίπτωση 
από τη Συνέλευση του Τμήματος. 

10. Εφόσον υπάρξουν ικανά έσοδα, θα χορηγούνται 
υποτροφίες σε φοιτητές του Π.Μ.Σ. με εξαιρετικές επι¬ 
δόσεις, μετά από απόφαση της Συνέλευσης του Τμή¬ 
ματος μετά από εισήγηση του Διευθυντή του Π.Μ.Σ. 
Οι υπότροφοι οφείλουν να παρέχουν έργο σύμφωνα με 
υπόδειξη του Διευθυντή του Π.Μ.Σ. Σε περίπτωση που 
υπότροφος μεταπτυχιακός φοιτητής δεν είναι συνεπής 
με τις υποχρεώσεις του, η Συνέλευση του Τ μήματος προ¬ 
βαίνει σε ανάκληση και διακοπή της υποτροφίας του. Σε 
περίπτωση που μεταπτυχιακός φοιτητής έχει υποτροφία 
ή επιχορήγηση από άλλο φορέα, δεν δικαιούται υποτρο¬ 
φία από το Π.Μ.Σ. 

Με απόφαση της Συνέλευσης του Τμή ματος ο αριθμός 
των υποτρόφων μπορεί να αυξάνεται. 

11. Οι αιτήσεις των υποψηφίων που δεν έγιναν δεκτοί, 
καθώς και τα δικαιολογητικά που τις συνόδευαν, κατα- 
στρέφονται μετά πάροδο τριών (3) μηνών. Τα παρουσι- 
ολόγια των μαθημάτων καταστρέφονται μετά πάροδο 
ενός (1) ακαδημαϊκού έτους από το εξάμηνο συμπλήρω¬ 
σής τους. Οι εργασίες των μεταπτυχιακών φοιτητών και 
τα γραπτά των εξετάσεων καταστρέφονται μετά πάροδο 
ενός (1) ακαδημαϊκού έτους. 

Άρθρο 6 

Πρόγραμμα Σπουδών 

1. Το σύνολο των Πιστωτικών Μονάδων (Ε(ΙΤ5) που 
απαιτούνται για την απόκτηση του Μ.Δ.Ε. ανέρχεται σε 
εκατόν είκοσι (120). 

2. Ως γλώσσα διδασκαλίας των μαθημάτων ορίζεται 
η ελληνική. Ως γλώσσα συγγραφής της μεταπτυχιακής 
διπλωματικής εργασίας ορίζεται η ελληνική. Είναι δυνατή 
η συγγραφή της μεταπτυχιακής εργασίας σε άλλη επίση¬ 
μη γλώσσα της Ευρωπαϊκής Ένωσης, μετά από αίτηση 
του φοιτητή και σχετική απόφαση του επιβλέποντοςτη 
διπλωματική εργασία και του Διευθυντή του Π.Μ.Σ., συ- 
νοδευόμενη από περίληψη του περιεχομένου της και 
στην ελληνική γλώσσα. 

3. Το πρόγραμμα των διδασκόμενων μαθημάτων και 
των προσφερόμενων διαλέξεων και σεμιναρίων διαμορ¬ 
φώνεται ως εξής: 


Α' Εξάμηνο 


Μ αθ ή ματα/Δ ιαλέξε ις/Σε μ ι νά ρ ια 

Ε(ΙΤ5 

Εταιρικό δίκαιο -Αφερεγγυότητα 1 

10 

Δίκαιο Ανταγωνισμού - 
Διανοητική Ιδιοκτησία 

10 

Εργατικό Δίκαιο 1 

10 

Μερικό Σύνολο: 

30 


Β' Εξάμηνο 


Μ αθ ή ματα/Δ ιαλέξε ις/Σε μ ι νά ρ ια 

Ε(ΙΤ$ 

Εταιρικό δίκαιο -Αφερεγγυότητα II 

10 

Δίκαιο Εμπορικών Συμβάσεων 

10 

Εργατικό Δίκαιο II 

10 

Μερικό Σύνολο: 

30 

Π Εξάμηνο 


Μαθήματα/Διαλέξεις/Σεμινάρια 

Εα$ 

Εργατικό Δίκαιο III 

10 

Ζητήματα Δημοσίου Δικαίου της Επιχεί¬ 
ρησης 1 

10 

Ζητήματα Δημοσίου Δικαίου της Επιχεί- 
ρησης II 

10 

Μερικό Σύνολο: 

30 


Δ' Εξάμηνο 


Εκπόνηση Μεταπτυχιακής Διπλωματικής 
Εργασίας 

30 

Μερικό Σύνολο: 

30 


Γενικό Σύνολο: 120 Ε(ΙΤ5 


3.1. Σκοπός του κάθε μαθήματος του μεταπτυχιακού 
είναι η εδραίωση και ανάπτυξη τρόπου νομικής σκέψης. 
Προβάδισμα έχει η θεωρητική, δογματική προσέγγιση 
και όχι η μηχανική επίλυση ορισμένων προβλημάτων. Ο 
μεταπτυχιακός φοιτητής εξασκείται στην επιστημονική 
νομική έρευνα, στην νομική ανάλυση και σύνθεση ειδι¬ 
κών θεμάτων στο πεδίο του κάθε μαθήματος. 

3.2. Περιεχόμενο μαθημάτων 

Το παρακάτω περιεχόμενο των μαθημάτων είναι εν¬ 
δεικτικό. Διαμορφώνεται από τους διδάσκοντες ανάλογα 
με τις νομοθετικές μεταρρυθμίσεις του εσωτερικού και 
του ενωσιακού δικαίου, τα πορίσματα της νομολογίας 
και την εξέλιξη της θεωρίας. 

Εταιρικό Δίκαιο - Αφερεγγυότητα I 
Εξετάζονται ζητήματα από το δίκαιο των προσωπικών 
εταιριών (Ο.Ε., Ε.Ε., αφανής εταιρία) και της Ιδιωτικής Κε¬ 
φαλαιουχικής Εταιρίας, όπως π.χ. η τριμερής διάκριση 
εισφορών στην ΙΚΕ / Το νομικό καθεστώς της γνήσιας 
και της μη γνήσιας κοινοπραξίας υπό τον ν. 4072/2012/ 
Διανομή κερδών στις προσωπικές εταιρίες / Όρια περι¬ 
ορισμού εταιρικών δικαιωμάτων στις προσωπικές εται¬ 
ρίες / Απώλεια - αποβολή της εταιρικής συμμετοχής / Η 
μονοπρόσωπη εταιρία / Η οικογενειακή εταιρία 
Δίκαιο Αφερεγγυότητας I 

Προβλήματα ουσιαστικού πτωχευτικού δικαίου, όπως 
η πτώχευση των εταιριών / Παύση πληρωμών πριν και 
μετά το άνοιγμα διαδικασίας εξυγίανσης -απόδειξη παύ¬ 
σης πληρωμών / Διαχειριστές αφερεγγυότητας / Εξυγί¬ 
ανση επιχείρησης / Ευθύνη διαχειριστών κεφαλαιουχι¬ 
κών εταιριών για υπαίτια πρόκληση της πτώχευσης / Η 
απαλλαγή του οφειλέτη φυσικού προσώπου. 

Εταιρικό Δίκαιο - Αφερεγγυότητα II 
Εξετάζονται ζητήματα από το δίκαιο της ανώνυμης 
εταιρίας, με τον νέο ν. 4548/2018, όπως π.χ. τα συστή¬ 
ματα διοίκησης και εκπροσώπησης της Α.Ε. και των Α.Ε. 
που οι μετοχές τους είναι εισηγμένες στο χρηματιστήριο 
/ Συγκρούσεις συμφερόντων στην Α.Ε. / Προστασία της 
μειοψηφίας/ Εξωεταιρικές συμφωνίες μετόχων / Εκκα¬ 
θάριση της Α.Ε. / Ζητήματα ομίλων επιχειρήσεων. 
Δίκαιο της Αφερεγγυότητας II 
Ειδικοί νόμοι και διαδικασίες ρύθμισης οφειλών επι¬ 
χειρήσεων, π.χ. ο νόμος για τα υπερχρεωμένα φυσικά 
πρόσωπα (ν. 3869/2010) / Οι πτωχεύσεις μικρών και με¬ 


σαίων επιχειρήσεων/ο νέος Κανονισμός (ΕΕ) 2015/848 
για τις διαδικασίες αφερεγγυότητας: πεδίο εφαρμογής 
και ρύθμιση διαδικασίας αφερεγγυότητας ομίλου εται¬ 
ριών/ Εξωδικαστικός μηχανισμός ρύθμισης οφειλών επι¬ 
χειρήσεων (ν. 4469/2017) / Η συμφωνία αναδιάρθρωσης 
επιχειρήσεων / Η δεύτερη ευκαιρία στο ενωσιακό δίκαιο. 

Δίκαιο του Ανταγωνισμού - Διανοητική Ιδιοκτησία 

Δίκαιο του Ανταγωνισμού 

Το μάθημα αφορά τα πεδία του αθέμιτου και ελεύθε¬ 
ρου ανταγωνισμού. Παρουσιάζονται ειδικά ζητήματα 
των κλάδων αυτών, όπως π.χ. ο παρασιτικός ανταγωνι¬ 
σμός στην συγκριτική διαφήμιση /Αθέμιτες εμπορικές 
πρακτικές/Αξίωση αποζημίωσης και χρηματικής ικανο¬ 
ποίησης στο δίκαιο του αθέμιτου ανταγωνισμού / Συμ¬ 
φωνίες περιοριστικές του ανταγωνισμού/ Η κατάχρηση 
δεσπόζουσας θέσης, ζητήματα εφαρμογής Καν/2003/ 
Κυρώσεις λόγω παράβασης των κανόνων ανταγωνι¬ 
σμού/ Η αξίωση αποζημίωσης λόγω παράβασης των 
κανόνων ανταγωνισμού (Καν. 2014/104) / Ζητήματα 
κρατικών ενισχύσεων. 

Διανοητική Ιδιοκτησία 

Εξετάζονται βασικά ζητήματα του Δικαίου της πνευμα¬ 
τικής και βιομηχανικής ιδιοκτησίας, όπως ενδεικτικά, το 
δικαίωμα στα άυλα αγαθά / Αδειες χρήσης και εκμετάλ¬ 
λευσης / Οι περιορισμοί των δικαιωμάτων πνευματικής 
και βιομηχανικής ιδιοκτησίας / Ζητήματα πνευματικής 
ιδιοκτησίας στο διαδίκτυο / Ζητήματα σύγκρουσης δια¬ 
κριτικών γνωρισμάτων / Ο εργαζόμενος ως δημιουργός 
και ως εφευρέτης / Αξιώσεις σε περίπτωση προσβολής 
δικαιώματος πνευματικής ή βιομηχανικής ιδιοκτησίας 
(Οδηγία 2004/48) / Η προσωρινή δικαστική προστασία/ 
Αξίωση αποζημίωσης και χρηματικής ικανοποίησης από 
την προσβολή σήματος και λοιπών διακριτικών γνωρι¬ 
σμάτων. 

Εμπορικές Συμβάσεις 

Πιστωτικές και άλλες τραπεζικές συμβάσεις / Συμβά¬ 
σεις Εμπορικής Διανομής -αντιπροσωπείας / Σύμβαση 
χρηματοδοτικής μίσθωσης (Ιθ35ίηςι) κ.λπ. 

Ζητήματα Δικαίου των Επιχειρήσεων 

Ζητήματα Δικαίου Προστασίας του Καταναλωτή / Δι¬ 
καίου της Κεφαλαιαγοράς / Ηλεκτρονικό Εμπόριο. 

Ενδεικτικά 

Δίκαιο Προστασίας του Καταναλωτή 

Η ζημία στο γενικό δίκαιο της αποζημίωσης και στο 
δίκαιο της προστασίας του καταναλωτή / Η προστασία 
του ασφαλισμένου και του επενδυτή ως καταναλωτή / 
Συλλογική προστασία καταναλωτών επί παραβάσεων 
δικαίου ανταγωνισμού και δικαίου κεφαλαιαγοράς. 

Δίκαιο Κεφαλαιαγοράς 

Επενδυτικές υπηρεσίες/ / Επιτροπή Ανταγωνισμού και 
Επιτροπή Κεφαλαιαγοράς ως ανεξάρτητες αρχές εφαρ¬ 
μογής του δικαίου - μορφές εποπτείας / Μορφές ένδικης 
προστασίας κατά αποφάσεων της Επιτροπής Κεφαλαι¬ 
αγοράς / Αστική προστασία από παραβάσεις δικαίου 
κεφαλαιαγοράς και δικαίου ανταγωνισμού / Κατάχρηση 
αγοράς. Ηλεκτρονικό Εμπόριο/Ηλεκτρονική σύμβαση 

Ζητήματα Δημοσίου Δικαίου των Επιχειρήσεων 

Στο μάθημα αυτό εξετάζονται θέματα Ποινικού Δικαί¬ 
ου των Επιχειρήσεων (Οικονομικό Έγκλημα) / Θέματα 

προστασίας προσωπικών Δεδομένων στις Επιχειρήσεις/ 
Ζητήματα Φορολογίας των Επιχειρήσεων/Το ευρωπαϊκό 
ρυθμιστικό πλαίσιο για την παροχή επενδυτικών υπη¬ 
ρεσιών 

Εργατικό Δίκαιο I 

Η διδασκαλία του περιλαμβάνει την άσκηση του διευ¬ 
θυντικού δικαιώματος σε συνδυασμό με την προστασία 
των δικαιωμάτων των εργαζομένων, την μεταβίβαση 
επιχείρησης - μεταβολή προσώπου εργοδότη και τις εγ¬ 
γυήσεις που προβλέπονται για τις εργασιακές σχέσεις, 
ζητήματα του δικαίου των απολύσεων (ο αιτιώδης ή 
αναιτιώδης χαρακτήρας της απόλυσης, ομαδικές απο¬ 
λύσεις κλπ) καθώς και ζητήματα και προβλήματα της 
ευελιξίας των εργασιακών σχέσεων. 

Εργατικό Δίκαιο II 

Η διδασκαλία του περιλαμβάνει το Συνδικαλιστικό 
Δίκαιο, με έμφαση στην άσκηση των συνδικαλιστικών 
ελευθεριών και δικαιωμάτων στο χώρο της επιχείρησης, 
τις Συλλογικές Συμβάσεις Εργασίας και τις διαδικασίες 
επίλυσης των συλλογικών διαφορών εργασίας καθώς 
και ζητήματα που σχετίζονται με τη νομιμότητα άσκησης 
του απεργιακού δικαιώματος / Προστασία προσωπικών 
δεδομένων στο εργατικό δίκαιο. 

Εργατικό Δίκαιο III: 

Στην ενότητα αυτή εξετάζονται ειδικότερα ζητήματα 
που σχετίζονται με την αλληλεπίδραση του Εργατικού 
Δικαίου και του Δικαίου Αφερεγγυότητας (πτώχευση - 
εξυγίανση) της επιχείρησης / Νομικά προβλήματα από 
την μεταβίβαση της αφερέγγυας επιχείρησης / την προ¬ 
στασία των εργαζομένων στο πτωχευτικό δίκαιο / την 
προστασία της πνευματικής ιδιοκτησίας και των εφευ¬ 
ρέσεων των εργαζομένων. 

Η ανακατανομή των αντικειμένων των μαθημάτων/ 
διαλέξεων/σεμιναρίων μεταξύ εξαμήνων μπορεί να 
επέλθει με αποφάσεις των αρμόδιων οργάνων και τρο¬ 
ποποίηση του παρόντος Κανονισμού Μεταπτυχιακών 
Σπουδών. 

4. Η έναρξη και λήξη των εξαμήνων καθορίζεται από 
τη Συνέλευση του Τμήματος. Η διεξαγωγή του Π.Μ.Σ. 
άρχεται το πρώτο δεκαπενθήμερο του Οκτωβρίου εκά- 
στου έτους. Χωρεί ανά δεκαπενθήμερο, διαρκεί δε κατ' 
ελάχιστον δώδεκα (12) διδακτικές ώρες, οι οποίες κα- 
τανέμονται μεταξύ των διδασκομένων μαθημάτων και 
εκτείνονται υποχρεωτικά σε δύο διαδοχικές ημέρες, οι 
οποίες ορίζονται από τους υπεύθυνους διδάσκοντες. 
Η αύξηση των ωρών διδασκαλίας και η μεταβολή της 
κατανομής του χρόνου διδασκαλίας αποφασίζεται από 
τη Συνέλευση του Τμήματος με εισήγηση του Διευθυντή 
του Π.Μ.Σ. Ο τρόπος αναπλήρωσης των μαθημάτων απο- 
φασίζεται από την Συντονιστική Επιτροπή. 

5. Η διδασκαλία έγκειται στην εις βάθος αντιμετώ¬ 
πιση ειδικών ζητημάτων των αντίστοιχων γνωστικών 
πεδίων. Διεξάγεται με εισηγήσεις και διαλέξεις από τους 
διδάσκοντες, με ανάλυση συγκεκριμένων υποθέσεων 
(0356 δΐυάίθδ), με επιστημονική ανάλυση και συζήτηση 
επί των θεμάτων των παρουσιαζόμενων εργασιών από 
τους φοιτητές ή με οποιονδήποτε άλλο τρόπο που κατά 
την κρίση των διδασκόντων συμβάλλει στην αρτιότερη 
επιστημονική προσέγγιση του αντικειμένου και κατάρ¬ 
τιση του μεταπτυχιακού φοιτητή. 


6. Τα μαθήματα του Π.Μ.Σ. διδάσκονται από τα μέλη 
ΔΕΠ του Τμήματος Νομικής και άλλων Τμημάτων του 
Δημοκρίτειου Πανεπιστημίου Θράκης, ή άλλων Πανε¬ 
πιστημίων της ημεδαπής, τα αφυπηρετήσαντα μέλη 
ΔΕΠ του Τμήματος Νομικής του Δ.Π.Θ., καθώς και από 
άλλες κατηγορίες διδασκόντων, σύμφωνα με τις διατά¬ 
ξεις του εκάστοτε ισχύοντος νόμου, η δε ανάθεση της 
διδασκαλίας ορίζεται με απόφαση της Συνέλευσης του 
Τμήματος, μετά από εισήγηση του Διευθυντή του Π.Μ.Σ. 
Η πρόσκληση, οι προϋποθέσεις και οι όροι απασχόλησης 
των αφυπηρετησάντων μελών Δ.Ε.Π. και κάθε σχετικό 
με αυτούς θέμα αποφασίζεται από τη Συνέλευση του 
Τμήματος, μετά από εισήγηση του Διευθυντή του Π.Μ.Σ. 

7. Επιτρέπεται, έως και το πέρας του πρώτου εξαμήνου, 
η μεταβολή της ειδίκευσης του Μεταπτυχιακού Διπλώ¬ 
ματος Ειδίκευσης μόνον από Εταιρικό Δίκαιο και Δίκαιο 
Αφερεγγυότητας σε Οικονομικό Δίκαιο. 

Άρθρο 7 

Οργάνωση της Διδασκαλίας - 

Υποχρεώσεις των φοιτητών 

1. Οι μεταπτυχιακοί φοιτητές του Προγράμματος Με¬ 
ταπτυχιακών Σπουδών«ΔΙΚΑΙΟΤΩΝ ΕΠΙΧΕΙΡΗΣΕΩΝ και 
ΕΡΓΑΤΙΚΟ ΔΙΚΑΙΟ» πρέπει να παρακολουθούν τακτικά 
όλα τα μαθήματα του προγράμματος και να μετέχουν 
ενεργά στις συζητήσεις, παρουσιάσεις και λοιπές ερευ¬ 
νητικές δραστηριότητες του Προγράμματος. Η παρουσία 
τους ελέγχεται από τους διδάσκοντες και η επίδοσή τους 
αξιολογείται διαρκώς από αυτούς. 

2. Ως τακτική παρακολούθηση νοείται η συμμετοχή 
των μεταπτυχιακών φοιτητών τουλάχιστον στο 80% των 
διδακτικών ωρών, ανά εξάμηνο. Ο μεταπτυχιακός φοιτη¬ 
τής μπορεί να δικαιολογήσει επιπρόσθετα μέχρι 10% των 
διδακτικών ωρών ανά εξάμηνο. Σε περίπτωση που οι ανά 
εξάμηνο απουσίες υπερβαίνουν το 20% των διδακτικών 
ωρών προσαυξημένων με τις ώρες απουσίας που έχουν 
δικαιολογηθεί, ο φοιτητής επαναλαμβάνει το εξάμηνο. 
Σε περίπτωση απουσιών άνω του 20% των διδακτικών 
ωρών κατά το επαναλαμβανόμενο εξάμηνο, η Συνέλευ¬ 
ση του Τμήματος, μετά από εισήγηση του Διευθυντή του 
Π.Μ.Σ., μπορεί να αποφασίσει τη διαγραφή του φοιτητή. 

3. Οι φοιτητές εκπονούν υποχρεωτικά εργασία β'εξα¬ 
μήνου, με μέγιστη έκταση 10.000 λέξεις (χωρίς να συ- 
μπεριλαμβάνονταιτα περιεχόμενα και η βιβλιογραφία), 
σε ζητήματα που αφορούν τις θεματικές ενότητες των 
α'και β'εξαμήνων, με δικαίωμα επιλογής από κατάλογο 
προτεινόμενων θεμάτων που συντάσσουν οι διδάσκο¬ 
ντες υπό την επίβλεψη και επιμέλεια του Διευθυντή του 
Π.Μ.Σ. Η προφορική υποστήριξη θα είναι δυνατή, εφό¬ 
σον ο διαθέσιμος χρόνος διδασκαλίας το επιτρέπει, κατά 
την κρίση του επιβλέποντος. Ο επιβλέπων δύναται να 
παραπέμψει τον φοιτητή να υποστηρίξει την εργασία 
του και κατά τον χρόνο των εξετάσεων προόδου. 

4. Παραβίαση ακαδημαϊκών κανόνων ή του δικαίου 
της πνευματικής ιδιοκτησίας περί μη αντιγραφής κ.λπ. 
για οποιαδήποτε εργασία που εκπονείται στο πλαίσιο του 
μεταπτυχιακού, επιφέρει τον αποκλεισμό του παραβάτη 
με απόφαση της Συνέλευσης του Τμήματος μετά από 
εισήγηση του επιβλέποντα Καθηγητή και του Διευθυντή 
του Π.Μ.Σ. 




41998 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 3342/10.08.2018 


5. Φοιτητής που διαπιστώνεται ότι αντιγράφει στις εξε¬ 
τάσεις ή υποπίπτει σε λογοκλοπή κατά την εκπόνηση ερ- 
γασιών/ασκήσεων εξαμήνων θα λαμβάνει απορριπτικό 
βαθμό στο αντίστοιχο μάθημα και θα υποχρεούται να 
παρακολουθήσει το μάθημα στο επόμενο εξάμηνο που 
αυτό προσφέρεται. Σε περίπτωση υποτροπής στο ίδιο ή 
σε άλλο μάθημα, αποβάλλεται από το Π.Μ.Σ. μετά από 
απόφαση της Συνέλευσης του Τμή ματος. Σε περίπτωση 
λογοκλοπής στη διπλωματική εργασία, η Συνέλευση του 
Τμήματος μπορεί, με απόφαση της, αντί της διαγραφής 
από το Πρόγραμμα, να επιβάλλει στον φοιτητή να προ¬ 
τείνει στην Σ.Ε. διαφορετικό θέμα διπλωματικής εργα¬ 
σίας με άλλον επιβλέποντα καθηγητή. Μετά τον ορισμό 
νέου επιβλέποντα και της εξεταστικής επιτροπής από 
την Σ.Ε. ο υποψήφιος επαναλαμβάνει το τρίτο εξάμηνο. 
Εάν έχει ήδη αποφοιτήσει, ανακαλείται το Μεταπτυχιακό 
Δίπλωμα με απόφαση της Συνέλευσης του Τμήματος, 
μετά από εισήγηση του επιβλέποντα Καθηγητή και των 
μελών της εξεταστικής επιτροπής. 

6. Οι φοιτητές εξετάζονται μετά το πέρας των εξαμή¬ 
νων στα μαθήματα διδασκαλίας των εξαμήνων αυτών 
(εξετάσεις προόδου), προφορικώς ή γραπτώς, μετά από 
απόφαση των διδασκόντων καθηγητών. Οι εξετάσεις 
προόδου γίνονται μετά το πέρας του κάθε εξαμήνου (τον 
Ιανουάριο για το α'και γ'εξάμηνο και τον Ιούνιο για το β' 
εξάμηνο). Σε περίπτωση αποτυχίας ή μη προσέλευσης 
του φοιτητή, οι επαναληπτικές εξετάσεις γίνονται τον 
Ιούνιο για το α' και γ' εξάμηνο και το Σεπτέμβριο για το 
β'εξάμηνο. Η ακριβής ημερομηνία και το χρονικό δι¬ 
άστημα των εξετάσεων ορίζεται από τη Συντονιστική 
Επιτροπή του Π.Μ.Σ. Εάν ο φοιτητής δεν προσέλθει ή 
αποτύχει και στις επαναληπτικές εξετάσεις, διαγράφεται 
αυτοδικαίως από το πρόγραμμα, εκτός εάν η Συνέλευση 
του Τμήματος, με εισήγηση του Διευθυντή του Π.Μ.Σ., 
κρίνει ότι συντρέχουν εξαιρετικοί λόγοι, οι οποίοι δικαιο¬ 
λογούν την επανάληψη του οικείου εξαμήνου φοίτησης. 

7. Η βαθμολογική κλίμακα για την αξιολόγηση της επί¬ 
δοσης των μεταπτυχιακών φοιτητών ορίζεται από το 
μηδέν (0) ως το δέκα (10): άριστα από οκτώ και πενήντα 

(8.50) μέχρι δέκα (10), λίαν καλώς από έξι και πενήντα 

(6.50) ως και οκτώ και σαράντα εννέα (8,49), καλώς από 
πέντε (5) ως και έξι και σαράντα εννέα (6,49). Η αντί¬ 
στοιχη κλίμακα βαθμολογίας Ε(ΙΤ5 έχει ως εξής: Α (10-9), 
Β (8), ^ (7), Ο (6), Ε (5), Ε (4-0 αποτυχία). 

8. Προϋπόθεση για τη λήψη του Μεταπτυχιακού Τίτ¬ 
λου Σπουδών είναι η λήψη προβιβάσιμου βαθμού στις 
εξετάσεις προόδου, στην εργασία β' εξαμήνου και η 
εκπόνηση Μεταπτυχιακής Διπλωματικής Εργασίας με 
μέγιστη έκταση 20.000 λέξεις (χωρίς να υπολογίζονται 
τα περιεχόμενα και η βιβλιογραφία), Η μεταπτυχιακή 
διπλωματική εργασία εκπονείται υποχρεωτικά σε θέμα 
που εντάσσεται στα γνωστικά αντικείμενα της επιστη¬ 
μονικής ειδίκευσης στην οποία είναι εγγεγραμμένος ο 
μεταπτυχιακός φοιτητής, από κατάλογο θεμάτων, με 
δικαίωμα επιλογής,. Η επιλογή θέματος Διπλωματικής 
Εργασίας γίνεται πριν από το πέρας του γ'εξαμήνου από 
κατάλογο θεμάτων που συντάσσουν οι διδάσκοντες κα¬ 


θηγητές υπό την επίβλεψη και επιμέλεια του Διευθυντή 
του Π.Μ.Σ.. 

9. Η Σ.Ε. αμελλητί μετά την επιλογή του θέματος Διπλω¬ 
ματικής Εργασίας από τον υποψήφιο, ορίζει με απόφα¬ 
ση της τον επιβλέποντα της διπλωματικής εργασίας και 
συγκροτεί την τριμελή εξεταστική επιτροπή στην οποία 
συμμετέχει και ο επιβλέπων. Η διπλωματική εργασία 
υποβάλλεται προς κρίση το αργότερο τριάντα ημέρες 
πριν το πέρας του δ'εξαμήνου φοίτησης και αξιολογείται 
από την ως άνω επιτροπή, στην οποία συμμετέχει οπωσ¬ 
δήποτε ο επιβλέπων, και η οποία συντάσσει σχετικώς 
συνοπτική έκθεση απόψεων. 

10. Η προφορική υποστήριξη της Διπλωματικής Ερ¬ 
γασίας είναι υποχρεωτική και γίνεται ενώπιον της τριμε¬ 
λούς εξεταστικής επιτροπής στην οποία συμμετέχουν ο 
επιβλέπων και άλλα δύο μέλη Δ.Ε.Π. Η υποστήριξη και η 
τελική αξιολόγηση της Διπλωματικής Εργασίας δεν μπο¬ 
ρεί να γίνει πριν ο φοιτητής περατώσει επιτυχώς όλες τις 
εξετάσεις προόδου και εκπονήσει επιτυχώς την εργασία 
του β'εξαμήνου. 

11.0 φοιτητής μπορεί να παρουσιάσει τη Διπλωματική 
του Εργασία το αργότερο μέχρι το πέρας του δ 7 εξαμήνου 
του Π.Μ.Σ., εκτός εάν για σπουδαίο λόγο και ύστερα από 
απόφαση της Σ.Ε. του επιτραπεί να την υποβάλλει σε με¬ 
ταγενέστερο χρόνο που δεν μπορεί να υπερβαίνει τους 
έξι μήνες. Εάν αποτύχει ή δεν προσέλθει στην παρουσί¬ 
αση της Διπλωματικής Εργασίας, μπορεί να επαναλάβει 
την παρουσίαση κατά τον Οκτώβριο του ιδίου έτους, σε 
ημερομηνία που θα ορίσει η ΣΕ. Σε περίπτωση εκ νέου 
αποτυχίας ή μη προσέλευσης, ο φοιτητής διαγράφεται 
και του χορηγείται απλή βεβαίωση παρακολούθησης 
των μαθημάτων του Μεταπτυχιακού Τμήματος. 

12. Επιτρέπεται, σε εξαιρετικές περιπτώσεις, η ανα¬ 
στολή φοίτησης μεταπτυχιακού φοιτητή μέχρι δώδεκα 
(12) μήνες, με απόφαση της Συνέλευσης του Τμήματος, 
η οποία θα καθορίζει τις υποχρεώσεις του φοιτητή μετά 
την ανάκτηση της φοιτητικής του ιδιότητας. 

Άρθρο 8 

Μεταπτυχιακό Δίπλωμα Ειδίκευσης 

1. Στον φοιτητή που πέτυχε σε όλες τις εξετάσεις και 
στην τελική αξιολόγηση της Μεταπτυχιακής Διπλωμα¬ 
τικής Εργασίας, απονέμεται Μεταπτυχιακό Δίπλωμα Ει¬ 
δίκευσης (Μ.Δ.Ε.) με τίτλο «ΔΙΚΑΙΟ ΤΩΝ ΕΠΙΧΕΙΡΗΣΕΩΝ 
και ΕΡΓΑΤΙΚΟ ΔΙΚΑΙΟ», με έμφαση στις επιστημονικές 
ειδικεύσεις: (α) του Εταιρικού Δικαίου - Δικαίου Αφε- 
ρεγγυότητας, ή (β) του Οικονομικού Δικαίου, ή (γ) του 
Εργατικού Δικαίου. 

2. Βαθμός του Διπλώματος είναι ο μέσος όρος του βαθ¬ 
μού της Μεταπτυχιακής Εργασίας και του μέσου όρου 
των εξετάσεων σε όλα τα μαθήματα. Για την εξαγωγή 
του μέσου όρου αυτού ο βαθμός της μεταπτυχιακής 
εργασίας έχει συντελεστή 60% και ο μέσος όρος των 
βαθμών των εξετάσεων έχει συντελεστή 40%. Ο βαθμός 
του μεταπτυχιακού διπλώματος ειδίκευσης, εξαγόμενος 
κατά τα παραπάνω, ορίζεται σε άριστα (Μ.Ο. 8,50-10), 
λίαν καλώς (Μ.Ο. 6,50-8,49) και καλώς (Μ.Ο. 5-6,50). 




Τεύχος Β' 3342/10.08.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


41999 


Άρθρο 9 

Έσοδα - Κάλυψη λειτουργικών εξόδων του Π.Μ.Σ. 

1. Το Π.Μ.Σ. λειτουργεί χωρίς δίδακτρα ή τέλη φοίτη¬ 
σης. Τα έσοδα του προέρχονται από τον προϋπολογισμό 
του Δ.Π.Θ., τον προϋπολογισμό του Υπουργείου Παιδεί¬ 
ας, Έρευνας και Θρησκευμάτων, μέρος των εσόδων του 
ΕΛΚΕ. 

2. Ως δαπάνες λειτουργίας του Π.Μ.Σ ορίζονται ενδει¬ 
κτικά οι ακόλουθες: 

Λειτουργικά έξοδα του Π.Μ.Σ. 

Ανθρώπινο δυναμικό (Εξωτερικοί συνεργάτες - προ¬ 
σκλήσεις επιστημόνων άλλων Παν/μίων) για την αναπτυ¬ 
ξιακή προοπτική του Π.Μ.Σ.: «ΔΙΚΑΙΟΤΩΝ ΕΠΙΧΕΙΡΗΣΕ¬ 
ΩΝ και ΕΡΓΑΤΙΚΟ ΔΙΚΑΙΟ». 

Συντήρηση και ανανέωση υλικοτεχνικής υποδομής, 
αναβάθμιση αιθουσών διδασκαλίας, και εργαστηρίων 
του Π.Μ.Σ.: «ΔΙΚΑΙΟ ΤΩΝ ΕΠΙΧΕΙΡΗΣΕΩΝ και ΕΡΓΑΤΙΚΟ 
ΔΙΚΑΙΟ». 

Καταβολή συνδρομών σε έγκυρα επιστημονικά περιο¬ 
δικά (]ουπΊ3ΐ5) και βάσεις δεδομένων (03ΐ3035θ5) καθώς 
και προμήθεια επιστημονικών βιβλίων των γνωστικών 
αντικειμένων του Π.Μ.Σ.: «ΔΙΚΑΙΟ ΤΩΝ ΕΠΙΧΕΙΡΗΣΕΩΝ 
και ΕΡΓΑΤΙΚΟ ΔΙΚΑΙΟ» 

Διάχυση, ψηφιακή και αναλογική των αποτελεσμάτων 
του Π.Μ.Σ.: «ΔΙΚΑΙΟ ΤΩΝ ΕΠΙΧΕΙΡΗΣΕΩΝ και ΕΡΓΑΤΙΚΟ 
ΔΙΚΑΙΟ». 

Έξοδα διοργάνωσης επιστημονικών συνεδρίων, συ¬ 
μποσίων και ημερίδων με κύριο διοργανωτή το Π.Μ.Σ.: 
ΕΠΙΧΕΙΡΗΣΕΩΝ και ΕΡΓΑΤΙΚΟ ΔΙΚΑΙΟ». 

Κάλυψη μέρους άλλων λειτουργικών δαπανών του 
ΤΩΝ ΕΠΙΧΕΙΡΗΣΕΩΝ και ΕΡΓΑΤΙΚΟ ΔΙΚΑΙΟ». 


Με απόφαση των αρμοδίων οργάνων είναι δυνατή η 
τροποποίηση των ως άνω δαπανών. 

Άρθρο 10 

Αξιολόγηση 

Στο τέλος κάθε εξαμήνου πραγματοποιείται αξιολό¬ 
γηση κάθε μαθήματος και κάθε διδάσκοντος με την 
ίδια μέθοδο αξιολόγησης με αυτήν του πρώτου κύκλου 
σπουδών του Τμήματος Νομικής. 

Άρθρο 11 

Ωρομίσθιοι Μεταπτυχιακοί Φοιτητές 

Μεταπτυχιακοί φοιτητές μπορούν να προσλαμβάνο¬ 
νται με ωριαία αντιμισθία, κατά τους όρους της παρ. 7 
του άρθρου 28 του Ν. 2083/92, όπως συμπληρώθηκε και 
ισχύει, με προηγούμενη απόφαση της Συνέλευσης, μετά 
από εισήγηση του Διευθυντή του Π.Μ.Σ. 

Άρθρο 12 

Διάρκεια του ΠΜΣ 

Το Π.Μ.Σ. θα λειτουργήσει για 5 διετείς κύκλους, αρχής 
γενομένης από το ακαδημαϊκό έτος 2018- 2019. Η διάρ¬ 
κεια του μπορεί να παραταθεί με απόφαση της Συνέλευ¬ 
σης του Τμήματος Νομικής του Δ.Π.Θ., μετά από αίτημα 
του Διευθυντή του Π.Μ.Σ. και προηγούμενη σύμφωνη 
απόφαση της Σ.Ε. 

Άρθρο 13 

Λοιπά ζητήματα 

Οποιαδήποτε άλλα ζητήματα, τα οποία έχουν σχέση με 
την οργάνωση και λειτουργία του παρόντος Π.Μ.Σ. και 
δεν ρυθμίζονται από την Πανεπιστημιακή νομοθεσία ή 
τον παρόντα Κανονισμό αποφασίζονται από τη Συνέ¬ 
λευση του Τ μήματος. 

ΠΑΡΑΡΤΗΜΑΤΑ 

(ως αναπόσπαστο μέρος του Κανονισμού Μεταπτυχιακών Σπουδών) 

1) Τύπος Διπλώματος Μεταπτυχιακών Σπουδών (Δ.Μ.Σ.) των Π.Μ.Σ. του 
Δ.Π.Θ. 

2) Τύπος Πιστοποιητικού ολοκλήρωσης Μεταπτυχιακών Σπουδών 

3) Τύπος Βεβαίωσης Αναλυτικής Βαθμολογίας Μεταπτυχιακού Φοιτητή Π. 
Μ. Σ. Τμήματος του Δ.Π. Θ. 

1. Τύποι Διπλώηατοτ ΜεταπτυηακώνΣπουδών ΓΔ.Μ.Σ.1 των Π.Μ.Σ. του Δ.Π.Θ. 

ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 



ΝΟΜΙΚΗ ΣΧΟΛΗ 
ΤΜΗΜΑ ΝΟΜΙΚΗΣ 

ΔΙΠΛΩΜΑ 

ΜΕΤΑΠΤΥΧΙΑΚΩΝ ΣΠΟΥΔΩΝ 

«ΔΙΚΑΙΟ ΤΩΝ ΕΠΙΧΕΙΡΗΣΕΩΝ ΚΑΙ ΕΡΓΑΤΙΚΟ ΔΙΚΑΙΟ» 


Ο/Η (ονοματεπώνυμο) του (πατρώνυμο) από (όνομα πόλης) πτυχιούχος του Τμήματος 
(όνομα Τμήματος) μετά την επιτυχή παρακολούθηση των μαθημάτων του 
Προγράμματος Μεταπτυχιακών Σπουδών με τίτλο «Δίκαιο των Επιχειρήσεων και 
Εργατικό Δίκαιο» του Τμήματος Νομικής του Δημοκρίτειου Πανεπιστημίου Θράκης 
και την ολοκλήρωση των προβλεπόμενων από το νόμο δοκιμασιών στις (ημερομηνία), 
κρίθηκε άξιος/α του Διπλώματος Μεταπτυχιακών Σπουδών, στην Ειδίκευση 
(ονομασία Ειδίκευσης) με το βαθμό: 

«ΑΡΙΣΤΑ» εννέα (9) 

Σε πίστωση των ανωτέρω 
εκδίδεται το παρόν δίπλωμα 
Πόλη (όνομα πόλης) Ημερομηνία (ημέρα-μήνας-έτος) 

Ο ΠΡΥΤΑΝ Η Σ Ο ΚΟΣΜΗΤΩΡ 

ΤΗΣ ΝΟΜΙΚΗΣ ΣΧΟΛΗΣ 

ΤΟΥ ΔΗΜΟΚΡΙΤΕΙΟΥ 

ΠΑΝΕΠΙΣΤΗΜΙΟΥ ΤΟΥ ΔΗΜΟΚΡΙΤΕΙΟΥ 

ΘΡΑΚΗΣ ΠΑΝΕΠΙΣΤΗΜΙΟΥ 

ΘΡΑΚΗΣ 

Ο ΓΡΑΜΜΑΤΕΑΣ ΤΟΥ ΤΜΗΜΑΤΟΣ ΝΟΜΙΚΗΣ 
ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ 






42002 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 3342/10.08.2018 


2, Τύπος Πιστοποιητικού ολοκλήρωσης Μεταπτυχιακών Σπουδών 

ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 



ΝΟΜΙΚΗ ΣΧΟΛΗ 
ΤΜΗΜΑ ΝΟΜΙΚΗΣ 

ΑΡΙΘΜΟΣ ΠΙΣΤΟΠΟΙΗΤΙΚΟΥ.... 

ΠΙΣΤΟΠΟΙΗΤΙΚΟ ΟΛΟΚΛΗΡΩΣΗΣ ΣΠΟΥΔΩΝ 
Πιστοποιείται ότι: 

Στον/ην κύριο/κυρία (Όνομα Επώνυμο Πατρώνυμο του μεταπτυχιακού φοιτητή/τριας) 
από (όνομα πόλης), Πτυχιούχο (όνομα Τμήματος) του Πανεπιστημίου (όνομα 
Πανεπιστημίου), μετά τη νόμιμη διαδικασία και αφού εξεπλήρωσε επιτυχώς όλες τις 
υποχρεώσεις του/της, στα πλαίσια του Προγράμματος Μεταπτυχιακών Σπουδών του 
Τμήματός μας, απονεμήθηκε το Δίπλωμα Μεταπτυχιακών Σπουδών του 
Προγράμματος Μεταπτυχιακών Σπουδών με τίτλο «Δίκαιο των Επιχειρήσεων και 
Εργατικό Δίκαιο» του Τμήματος Νομικής του Δημοκριτείου Πανεπιστημίου 
Θράκης, στην Ειδίκευση (ονομασία Ειδίκευση), με το βαθμό 

«ΑΡΙΣΤΑ» 

Οκτώ και εβδομήντα εκατοστά (8,70) 

Το παρόν έχει θέση αντιγράφου Διπλώματος Μεταπτυχιακού Σπουδών. 

Το πιστοποιητικό αυτό, το οποίο ζήτησε ο ενδιαφερόμενης/όμενη, του/της 
χορηγείται για κάθε νόμιμη χρήση. 

Πόλη (όνομα πόλης) Ημερομηνία (ημέρα-μήνας-έτος) 

Ο/Η Γραμματέας του Τμήματος 

(οπογραφή-σφραγίδα) 




Τεύχος Β'3342/10.08.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


42003 


3. Τύπος Βεβαίωσης Αναλυτικής Βαθμολογίας Μεταπτυχιακού Φοιτητή 

Π.Μ.Σ. Ταύαατος του Α.Π.Θ. 

ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 



ΝΟΜΙΚΗ ΣΧΟΛΗ 
ΤΜΗΜΑ ΝΟΜΙΚΗΣ 

Πόλη. 

Αριθ. Πρωτ. 

ΒΕΒΑΙΩΣΗ 


Βεβαιώνεται ότι ο/η κύριος/κυρία (Όνομα Επώνυμο Πατρώνυμο) Πτυχιούχος του (Τμήμα 
Σχολή Πανεπιστήμιο), ο οποίος είχε εισαχθεί το ακαδημαϊκό έτος (αναγραφή ακ. έτους) 
στο Π.Μ.Σ. του Τμήματος Νομικής της Νομικής Σχολής του Δημοκριτείου 
Πανεπιστημίου Θράκης με τίτλο «Δίκαιο των Επιχειρήσεων και Εργατικό Δίκαιο» 
διάρκειας τεσσάρων εξαμήνων, εξετάσθηκε επιτυχώς στα εννέα απαιτούμενα 
μεταπτυχιακά μαθήματα της Ειδίκευσης (ονομασία Ειδίκευσης και έλαβε την παρακάτω 
βαθμολογία σε κάθε μάθημα: 


Α/Α ΜΑΘΗΜΑ Δ.Μ. Π.Μ.ΒΑΘΜΟΣ ΕΞΑΜΗΝΟ 


1 . . π.χ. Δέκα (10) 

2 . 

3 . 

4 . 

5 . 

6 . 

7 . 

8 . 

9. 






































42004 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3342/10.08.2018 


Ο/Η ανωτέρω στις ( ημερομηνία) ανέπτυξε τη Μεταπτυχιακή Διπλωματική Εργασία 
(Μ.Δ.Ε.) του/της δημοσία ενώπιον της αρμόδιας Εξεταστικής Επιτροπής, η οποία την 
ενέκρινε, τη βαθμολόγησε με το βαθμό (αναγραφή βαθμού) και πρότεινε την απονομή 
στον/ην ανωτέρω του Διπλώματος Μεταπτυχιακών Σπουδών του Τμήματος Νομικής της 
Νομικής Σχολής του Δημοκρίτειου Πανεπιστημίου Θράκης στην Ειδίκευση (ονομασία 
Ειδίκευσης). 

Ο Γενικός Μέσος Όρος βαθμολογίας του/της ανωτέρω (με ακρίβεια δύο δεκαδικών 
ψηφίων) λαμβάνοντας υπόψη της διδακτικές μονάδες των επί μέρους μαθημάτων 
(αριθμός διδακτικών μονάδων μαθημάτων) και της Μεταπτυχιακής Διπλωματικής 
Εργασίας {αριθμός διδακτικών μονάδων διπλωματικής Εργασίας ) είναι: 

«ΑΡΙΣΤΑ». 

Η παρούσα βεβαίωση χορηγείται ύστερα από αίτηση του/της 
ενδιαφερομένου/ενδιαφερομένης για κάθε νόμιμη χρήση. 


Πόλη (όνομα πόλης) Ημερομηνία (ημέρα-μήνας-έτος) 


Με εντολή Πρύτανη 


Ο/Η Γ ραμματέας 
του Τμήματος 


(υπογραφή-σφραγίδα) 

Η απόφαση αυτή να δημοσιευθεί στην Εφημερίδα της Κυβερνήσεως. 

Κομοτηνή, 24 Απριλίου 2018 
Ο Πρυτανεύων 
ΣΤΑΥΡΟΣ ΤΟΥΛΟΥΠΙΔΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννΘβιτΐ95ΐθΓ.Θΐ(5)θΐ.9Γ 

